
AMENDAMENTE
[bookmark: IntroA]Comisia pentru libertăți civile, justiție și afaceri interne recomandă Comisiei pentru industrie, cercetare și energie, care este comisie competentă, să ia în considerare următoarele:

<RepeatBlock-Amend><Amend>Amendamentul		<NumAm>1</NumAm>

<DocAmend>Propunere de regulament</DocAmend>
<Article>Considerentul 4 a (nou)</Article>
	

	Textul propus de Comisie
	Amendamentul

	
	(4a)	În urmărirea interoperabilității transfrontaliere și a infrastructurii de servicii publice digitale, este esențial să se apere viața privată și protecția datelor cu caracter personal. Măsurile de interoperabilitate stabilite în temeiul prezentului regulament ar trebui să fie concepute și puse în aplicare într-un mod care să respecte principiile normelor de protecție a datelor.


</Amend>
<Amend>Amendamentul		<NumAm>2</NumAm>

<DocAmend>Propunere de regulament</DocAmend>
<Article>Considerentul 27 a (nou)</Article>
	

	Textul propus de Comisie
	Amendamentul

	
	(27a)	Pentru a crește transparența prelucrării datelor cu caracter personal în domeniul de aplicare al prezentului regulament, sunt încurajate tehnologiile gratuite și cu sursă deschisă.


</Amend>
<Amend>Amendamentul		<NumAm>3</NumAm>

<DocAmend>Propunere de regulament</DocAmend>
<Article>Articolul 11 – alineatul 2</Article>
	

	Textul propus de Comisie
	Amendamentul

	2.	Spațiile de testare în materie de reglementare sunt operate sub responsabilitatea organismelor din sectorul public participante și, în cazul în care spațiul de testare implică prelucrarea datelor cu caracter personal de către organismele din sectorul public, sub supravegherea altor autorități naționale relevante sau, în cazul în care spațiul de testare implică prelucrarea datelor cu caracter personal de către instituții, organe și agenții ale Uniunii, sub responsabilitatea Autorității Europene pentru Protecția Datelor.
	2.	Spațiile de testare inovatoare sunt operate sub responsabilitatea organismelor din sectorul public participante și, în cazul în care spațiul de testare este autorizat să prelucreze datele cu caracter personal de către organismele din sectorul public, sub supravegherea altor autorități naționale de supraveghere relevante sau, în cazul în care spațiul de testare este autorizat să prelucreze datele cu caracter personal de către instituții, organe și agenții ale Uniunii, sub supravegherea Autorității Europene pentru Protecția Datelor.


</Amend>
<Amend>Amendamentul		<NumAm>4</NumAm>

<DocAmend>Propunere de regulament</DocAmend>
<Article>Articolul 11 – alineatul 3 – partea introductivă</Article>
	

	Textul propus de Comisie
	Amendamentul

	3.	Instituirea unui spațiu de testare în materie de reglementare, astfel cum se prevede la alineatul (1), urmărește să contribuie la următoarele obiective:
	3.	Instituirea unui spațiu de testare inovator, astfel cum se prevede la alineatul (1), contribuie la următoarele obiective:


</Amend>
<Amend>Amendamentul		<NumAm>5</NumAm>

<DocAmend>Propunere de regulament</DocAmend>
<Article>Articolul 11 – alineatul 5</Article>
	

	Textul propus de Comisie
	Amendamentul

	5.	Comisia, după consultarea Comitetului pentru Europa interoperabilă și, în cazul în care spațiul de testare în materie de reglementare ar include prelucrarea datelor cu caracter personal, Autoritatea Europeană pentru Protecția Datelor autorizează, la cererea comună a cel puțin trei organisme din sectorul public participante, instituirea unui spațiu de testare în materie de reglementare. Această consultare nu ar trebui să înlocuiască consultarea prealabilă menționată la articolul 36 din Regulamentul (UE) 2016/679 și la articolul 40 din Regulamentul (UE) 2018/1725. În cazul în care spațiul de testare este instituit pentru soluții de interoperabilitate care sprijină interoperabilitatea transfrontalieră a rețelelor și a sistemelor informatice utilizate pentru a furniza sau a gestiona servicii publice care urmează să fie furnizate sau gestionate electronic de către una sau mai multe instituții, organe sau agenții ale Uniunii, eventual cu participarea organismelor din sectorul public, nu este necesară nicio autorizație.
	5.	Comisia, după consultarea Comitetului pentru Europa interoperabilă și, în cazul în care spațiul de testare inovator ar include prelucrarea datelor cu caracter personal, în urma unei consultări exhaustive cu Autoritatea Europeană pentru Protecția Datelor autorizează, la cererea comună a cel puțin trei organisme din sectorul public participante, instituirea unui spațiu de testare inovator. Cererea precizează scopul prelucrării datelor cu caracter personal, actorii implicați și rolurile acestora, categoriile de date cu caracter personal vizate și sursa (sursele) acestora, precum și perioada de păstrare preconizată. Această consultare nu ar trebui să înlocuiască consultarea prealabilă menționată la articolul 36 din Regulamentul (UE) 2016/679 și la articolul 40 din Regulamentul (UE) 2018/1725. În cazul în care spațiul de testare este instituit pentru soluții de interoperabilitate care sprijină interoperabilitatea transfrontalieră a rețelelor și a sistemelor informatice utilizate pentru a furniza sau a gestiona servicii publice care urmează să fie furnizate sau gestionate electronic de către una sau mai multe instituții, organe sau agenții ale Uniunii, eventual cu participarea organismelor din sectorul public, nu este necesară nicio autorizație.


</Amend>
<Amend>Amendamentul		<NumAm>6</NumAm>

<DocAmend>Propunere de regulament</DocAmend>
<Article>Articolul 12 – alineatul 2</Article>
	

	Textul propus de Comisie
	Amendamentul

	2.	Participarea la spațiul de testare în materie de reglementare este limitată la o perioadă adecvată complexității și amplorii proiectului și, în orice caz, nu depășește doi ani de la instituirea spațiului de testare în materie de reglementare. Participarea poate fi prelungită cu până la încă un an, în cazul în care acest lucru este necesar pentru atingerea scopului prelucrării.
	2.	Participarea la spațiul de testare inovator este limitată la o perioadă adecvată complexității și amplorii proiectului și, în orice caz, nu depășește un an de la instituirea spațiului de testare inovator.


</Amend>
<Amend>Amendamentul		<NumAm>7</NumAm>

<DocAmend>Propunere de regulament</DocAmend>
<Article>Articolul 12 – alineatul 3 – litera b</Article>
	

	Textul propus de Comisie
	Amendamentul

	(b)	aspectele specifice de reglementare aflate în joc și orientările așteptate din partea autorităților care supraveghează spațiul de testare în materie de reglementare;
	(b)	aspectele specifice aflate în joc și orientările așteptate din partea autorităților care supraveghează spațiul de testare inovator;


</Amend>
<Amend>Amendamentul		<NumAm>8</NumAm>

<DocAmend>Propunere de regulament</DocAmend>
<Article>Articolul 12 – alineatul 3 – litera c</Article>
	

	Textul propus de Comisie
	Amendamentul

	(c)	modalitățile specifice de colaborare între participanți și autorități, precum și orice alt actor implicat în spațiul de testare în materie de reglementare;
	(c)	modalitățile specifice de colaborare între participanți și autoritățile de supraveghere, precum și orice alt actor implicat în spațiul de testare inovator;


</Amend>
<Amend>Amendamentul		<NumAm>9</NumAm>
 
<DocAmend>Propunere de regulament</DocAmend>
<Article>Articolul 12 – alineatul 3 – litera g</Article>
	

	Textul propus de Comisie
	Amendamentul

	(g)	în cazul în care sunt prelucrate date cu caracter personal, indicarea categoriilor de date cu caracter personal vizate, scopurile prelucrării cărora le sunt destinate, precum și actorii implicați în prelucrare și rolul acestora.
	(g)	în cazul în care este strict necesar și proporțional să se prelucreze date cu caracter personal, motivele acestei prelucrări, indicarea categoriilor de date cu caracter personal vizate, scopurile prelucrării cărora le sunt destinate, precum și operatorii de date, persoanele împuternicite de operatori și destinatarii implicați în prelucrare și rolul acestora.


</Amend>
<Amend>Amendamentul		<NumAm>10</NumAm>

<DocAmend>Propunere de regulament</DocAmend>
<Article>Articolul 12 – alineatul 6 – partea introductivă</Article>
	

	Textul propus de Comisie
	Amendamentul

	6.	Datele cu caracter personal pot fi prelucrate în spațiul de testare în materie de reglementare sub rezerva următoarelor condiții cumulative:
	6.	Datele cu caracter personal pot fi prelucrate în spațiul de testare inovator numai sub rezerva următoarelor condiții cumulative:


</Amend>
<Amend>Amendamentul		<NumAm>11</NumAm>

<DocAmend>Propunere de regulament</DocAmend>
<Article>Articolul 12 – alineatul 6 – litera d</Article>
	

	Textul propus de Comisie
	Amendamentul

	(d)	toate datele cu caracter personal care urmează să fie prelucrate se află într-un mediu de prelucrare a datelor separat din punct de vedere funcțional, izolat și protejat, aflat sub controlul participanților, și numai persoanele autorizate au acces la datele respective;
	(d)	toate datele cu caracter personal care urmează să fie prelucrate se află într-un mediu de prelucrare a datelor separat din punct de vedere funcțional, izolat și protejat, aflat sub controlul participanților, și numai persoanele autorizate în mod corespunzător au acces la datele respective;


</Amend>
<Amend>Amendamentul		<NumAm>12</NumAm>

<DocAmend>Propunere de regulament</DocAmend>
<Article>Articolul 12 – alineatul 6 – litera f</Article>
	

	Textul propus de Comisie
	Amendamentul

	(f)	nicio prelucrare a datelor cu caracter personal nu afectează aplicarea drepturilor persoanelor vizate, astfel cum se prevede în dreptul Uniunii privind protecția datelor cu caracter personal, în special la articolul 22 din Regulamentul (UE) 2016/679 și la articolul 24 din Regulamentul (UE) 2018/1725;
	(f)	nicio prelucrare a datelor cu caracter personal nu afectează aplicarea drepturilor persoanelor vizate, astfel cum se prevede în dreptul Uniunii privind protecția datelor cu caracter personal, este asigurată pe deplin de participanții la spațiul de testare inovator, inclusiv prin măsuri tehnice și organizatorice adecvate;


</Amend>
<Amend>Amendamentul		<NumAm>13</NumAm>

<DocAmend>Propunere de regulament</DocAmend>
<Article>Articolul 12 – alineatul 6 – litera fa (nouă)</Article>
	

	Textul propus de Comisie
	Amendamentul

	
	(fa)	datele cu caracter personal nu sunt prelucrate în alte scopuri decât în scopul pentru care au fost colectate inițial; 


</Amend>
<Amend>Amendamentul		<NumAm>14</NumAm>

<DocAmend>Propunere de regulament</DocAmend>
<Article>Articolul 12 – alineatul 10</Article>
	

	Textul propus de Comisie
	Amendamentul

	10.	Dacă un spațiu de testare în materie de reglementare implică utilizarea inteligenței artificiale, normele prevăzute la articolele 53 și 54 din [Propunerea de] Regulament al Parlamentului European și al Consiliului de stabilire a unor norme armonizate privind inteligența artificială (Actul privind inteligența artificială) și de modificare a anumitor acte legislative ale Uniunii prevalează în caz de conflict cu normele prevăzute de regulament.
	eliminat


</Amend></RepeatBlock-Amend>

